Vyhodnotenie pripomienkového konania 			
Spôsob pripomienkového konania: bežný/zjednodušený/skrátený postup - dôvod: bežný	
Zoznam oslovených subjektov:		podpredseda vlády SR – Štefan Harabín	
		podpredseda vlády SR – Dušan Čaplovič 	
		podpredseda vlády SR – Róbert Kaliňák	
		MDPT SR	
		MF SR	
		MH SR	
		MK SR	
		MO SR	
		MP SR	
		MPSVR SR	
		MS SR	
		MV SR	
		MVRR SR 	
		MZ SR	
		MZV SR	
		MŽP SR	
		Úrad vlády SR	
		Odbor vládnej agendy Úradu vlády SR	
		Úrad Banskobystrického samosprávneho kraja	
		Úrad Bratislavského samosprávneho kraja 	
		Úrad Košického samosprávneho kraja	
		Úrad Nitrianskeho samosprávneho kraja	
		Úrad Prešovského samosprávneho kraja	
		Úrad Trenčianskeho samosprávneho kraja	
		Úrad Trnavského samosprávneho kraja	
		Úrad Žilinského samosprávneho kraja	
		Generálna prokuratúra SR	
		Národná banka Slovenska	
		Štatistický úrad SR	
		Združenie miest a obcí Slovenska	
		Konfederácia odborových zväzov SR	
		Rada mládeže Slovenska	
Počet oslovených subjektov:		32	
Zaslali do stanoveného termínu:		25	
Zaslali po termíne:		0	
Vôbec nezaslali:		7	
Subjekty, ktoré vôbec nemali pripomienky:		MO SR	
		MP SR	
		MDPT SR	
		MVRR SR	
		MK SR	
		MZV SR	
		Úrad Trenčianskeho samosprávneho kraja	
		Generálna prokuratúra SR	
		Úrad vlády SR	
		Národná banka Slovenska	
		Konfederácia odborových zväzov SR	
Počet vznesených pripomienok:		32	
Počet akceptovaných:		26	
Počet neakceptovaných, z toho počet zásadných - ktoré subjekty:		Z/0	
Rozporové konanie (s kým, kedy, na akej úrovni, s akým výsledkom):		0	
Počet odstránených pripomienok:			
Počet neodstránených pripomienok:			

Rezort		Pripomienka	Typ	Hod.	Spôsob vyhodnotenia	Poznámka	
MPSVaR SR	1	K bodu 1 - Vymedzenie základných pojmov
V písmene a) zásadne žiadam  charakterizovať len  „mládež ako skupinu detí a dospelých od 14 rokov do 30 rokov veku “.
Odôvodnenie: 
Vymedzenie pojmu dieťaťa do 14 roku veku je rozpore z Dohovorom o právach dieťaťa, podľa ktorého sa dieťaťom rozumie každá ľudská bytosť mladšia ako 18 rokov veku. 
Vzhľadom na maloletosť dieťaťa, ktorá trvá do 18 roku veku  je potrebné rozlišovať aj spôsobilosť na právne úkony, ktorá je diametrálne odlišná u maloletého dieťaťa a plnoletej fyzickej osoby. Nevylučuje sa definovať mládež od 14 do 30 rokov veku, ale je neprijateľné definovať dieťa do 14 rokov veku. 
V písmene c) zásadne žiadam definovať  pojem „mladý človek“. 
Odôvodnenie: 
Z ustanovenia nie je zrejmé, či je to dieťa  alebo mládež, alebo o akú novú vekovú kategóriu ide.
V písmene j)  „Sociálne“ zásadne nemôžem súhlasiť s názorom, že sociálne znevýhodnenie je diskriminácia z dôvodu ich národnosti, sexuálnej orientácie, vierovyznania a pod.
K bodu 2 - Definícia oblasti podpory práce s deťmi a mládežou
Zásadne žiadam uviesť jednoznačne, že navrhovaná právna úprava v oblasti podpory nebude zasahovať  do vecnej pôsobnosti iných subjektov, resp. že navrhovanými oblasťami nebude dotknutá pôsobnosť iných subjektov pôsobiacich v danej oblasti podľa osobitných predpisov.	Z	A	Pripomienky boli akceptované. Text bol upravený v zmysle pripomienok.		
MF SR	2	1. Návrh žiadam doplniť o charakter pôsobnosti, ktorý bude na úseku práce s deťmi a mládežou plniť územná samospráva, t.j. či pôjde o samosprávny alebo prenesený výkon štátnej správy. Zároveň žiadam uviesť, či pôjde o nové úlohy územnej samosprávy alebo o úlohy, ktoré územná samospráva plní aj v súčasnosti, pretože, ak pôjde o nové úlohy, ich plnenie si vyžiada zvýšené nároky na rozpočty obcí a vyšších územných celkov. Súčasne beriem na vedomie, že realizácia návrhu nezakladá nové nároky na verejné financie. Zásadne však žiadam aj existujúce nároky vykryť v rámci schválených limitov verejného rozpočtu. 

2. V časti 3 – Inštitucionálne zabezpečenie práce s deťmi a mládežou a rozdelenie kompetencií - v písmene c) žiadam slová „mestské a obecné úrady“ nahradiť slovami „obce a mestá“.

3. V časti 4 – Mechanizmy financovania práce s deťmi a mládežou - v druhom odseku žiadam slová „zo zdrojov regionálnych a miestnych samosprávnych úradov“ nahradiť slovami „z rozpočtov vyšších územných celkom a rozpočtov obcí“. Obecný úrad je výkonný orgán obecného zastupiteľstva a zástupcu obce a zabezpečuje administratívne a organizačné veci týchto samosprávnych orgánov obce.

K novému systému poskytovania dotácií na podporu práce s deťmi a mládežou (časť 4 druhý odsek) upozorňujem, že v návrhu zákona o mládeži bude potrebné túto oblasť upraviť podrobnejšie.

4. V časti 5 – Neformálne vzdelávanie v práci s deťmi a mládežou ako súčasť celoživotného vzdelávania – je potrebné doplniť, či Národná vzdelávacia inštitúcia pre vzdelávanie mladých lídrov, mládežníckych lídrov a pracovníkov s deťmi a mládežou bude nová organizácia priamo riadená Ministerstvom školstva SR alebo či výkonom predmetných činností bude poverená už existujúca organizácia Ministerstva školstva SR. 	Z	A	Pripomienky boli akceptované. Text bol upravený v zmysle pripomienok.		
MZ SR	3	Opraviť názov uvedeného nariadenia vlády SR č. 361/2006 Z. z.
Doplniť Nariadenie vlády SR 362/2006 Z. z.	O	A	Pripomienky boli akceptované, text bol upravený podľa návrhu.		
MH SR	4	Na str. 5 v časti 3. Inštitucionálne zabezpečenie práce s deťmi a mládežou a rozdelenie kompetencií sa uvádza okrem iných rezortov MŠ SR aj v spolupráci s MH SR. V celom návrhu legislatívneho zámeru však nie je spomenutá oblasť zamestnanosti mladých ľudí. Ak uvedená problematika nie je súčasťou legislatívneho zámeru návrhu zákona, potom rezort nemôže participovať na predmetnom zákone vzhľadom na to, že podporu práce s deťmi a mládežou vo svojej agende či kompetencii nemá. Z uvedeného  dôvodu navrhujeme zodpovednosť MH SR z materiálu vypustiť.	Z	A	Pripomienka bola akceptovaná.		
MS SR	5	V celom texte návrhu Legislatívneho zámeru zákona o mládeži je potrebné zosúladiť používanie skratiek.
V doložke finančných, ekonomických, environmetálnych ... sa konštatuje, že návrh nezakladá nové nároky na verejné financie a nevyžiada si zvýšenie počtu verejných zamestnancov. V kapitole 5 sa však uvažuje o zriadení Národnej vzdelávacej inštitúcie pre vzdelávanie mladých lídrov... a v rámci nej tiež o zriadenie akreditačnej komisie.	O	A	Pripomienky boli akceptované čiastočne. MŠ SR poverí výkonom už existujúcu organizáciu v predmetnej oblasti, ktorá bude mať novú zriaďovaciu listinu.		
MŽP SR	6	1.	vzdelanie“ doplniť rozsah vzdelania.
2.	V bode 1 písm. c) v prvej vete, odporúčame za slovami „ mladý líder“ vymedziť vekovú hranicu a jeho pôsobnosť.
      V bode 1 písm. e) v poslednej vete za slovami „ neformálne Odôvodnenie:
Práca s mládežou v rámci voľno-časových aktivít je veľmi dôležitou súčasťou formovania osobnosti dieťaťa a mladého človeka, z nášho pohľadu teda nemožno podceňovať výber ľudí a ich pripravenosť na prácu s mládežou a cieľom by mala byť dostatočná príprava týchto ľudí po všetkých stránkach.
3.	V bode 1 písm. j) odporúčame prepracovať rozčlenenie oblastí znevýhodnenia nakoľko, niektoré znevýhodnenia sa objavujú vo viacerých skupinách ( napr. národnostné menšiny).
4.	V bode 1 písm. l) odporúčame doplniť, kto je zriaďovateľom, a teda bude aj financovať tieto informačné centrá mladých, tak ako je to v bode 1 písm. m ).
5.	 v bode 1 písm. n) odporúčame v poslednej vete za slovo „ služby“ doplniť v akej oblasti.
Odôvodnenie:
Špecifikáciou servisných služieb organizácií je možné sa vyhnúť nepresnostiam a nedorozumeniam v budúcnosti pri udeľovaní grantov.
6.   V bode 3 písm. e) odporúčame názov špecifikovať,        nakoľko z názvu tejto skupiny nie je jasné, o ktoré školské zariadenia ide.
7. Bod 4 odporúčame prepracovať, pretože z predloženého materiálu nie sú jasné mechanizmy financovania práce s deťmi a s mládežou.
8. Bod 5 odporúčame doplniť o
 - názov priamo riadenej organizácie, ktorá sa má transformovať na národnú   vzdelávaciu inštitúciu,
 -   zriaďovateľa akreditačnej komisie,
 - podmienky získania odbornej kvalifikácie v neformálnom vzdelávaní ( kreditný systém a pod.),
        -   financovanie tohto vzdelávania.
9. Doložku zlučiteľnosti a doložku vplyvov odporúčame prepracovať v zmysle  legislatívnych pravidiel vlády SR.	O	A	Pripomienky boli akceptované, text bol doplnený.		
Odbor vládnej agendy Úradu vlády SR	7	Technické a jazykové úpravy.	O	A	Pripomienky boli akceptované.		

Všetky ďalšie pripomienky legislatívno-technické a jazykové odporúčania a návrhy doručené v rámci medzirezortného pripomienkového konania boli využité podľa zváženia autorov predkladaného materiálu.

Vysvetlivky k skratkám v tabuľke:
Z – zásadná 
O – obyčajná 
A – akceptovaná
N – neakceptovaná 
S – stiahnutá